ધૂળની ડમરી અને ટ્રાફિક જામથી રાહદારીઓ રહીશો અને વેપારીઓ ત્રાહિમામ પોકારી ઉઠયા હોય જેની અનેકવાર રજૂઆત કરવા છતાં તંત્ર દ્વારા કોઇ કાર્યવાહી ન કરતાં અંતે લડાયક નેતાની છાપ ધરાવતા જીલ્લા પંચાયતના મહેશ રાજકોટિયાને રજુઆત કરતા રાજકોટીયાએ રોડ વિભાગના રાજકોટના અધિકારી સોલંકી સાથે તાત્કાલિક ટેલીફોનિક સંપર્ક સાધી ત્વરિત ગતિએ ડાયવર્ઝન બનાવવા સુચના આપી હતી અને જો બે દિવસમાં કોન્ટ્રાક્ટર દ્વારા વ્યવસ્થા કરવામાં નહીં આવે તો જામનગર-કચ્છ- રાજકોટ-મોરબીને જોડતો નેશનલ હાઈવે ટંકારા પાસેથી આવન જાવન બંધ કરી દેવાની ચીમકી ઉચ્ચારી હોય વિભાગીય વડાએ તાત્કાલિક આ બાબતની ગંભીરતા પારખી કોન્ટ્રાક્ટરને આડેહાથ લઈ તરત જ કામ કરવા સૂચના આપી હતી.